
52 DR.30.9.2004 

 
 

Tuan Pengerusi [Datuk Lim Si Cheng]:  Yang Berhormat, ramai lagi, ramai. 

Tuan Baharum bin Mohamed:  Sedikit lagi, Tuan Pengerusi.  Gulung, 
gulung. 

Tuan Pengerusi [Datuk Lim Si Cheng]:  Apa yang dikatakan oleh Yang 
Berhormat saya yakin Menteri fahamlah.  Jadi, cukuplah. 

Tuan Baharum bin Mohamed:  [Ketawa]  Okey. 

Tuan Pengerusi [Datuk Lim Si Cheng]:  Labuan. 

3.27 ptg. 

 Dato' Suhaili bin Abdul Rahman [Labuan]:  Terima kasih Tuan Pengerusi.  
Saya ingin merujuk terus kepada P.6 Kepala Pejabat Tanah dan Galian Wilayah.  Ini 
berkaitan dengan penyewaan sekeping tanah.  Ini masalah spesifik yang melibatkan 
dermaga Labuan, saya harap Dato' Mustapa dapat bantulah perkara ini.  Tanah dimiliki 
oleh Jabatan Tanah dan Galian manakala bangunan dimiliki oleh Jabatan Laut.  Ini 
melibatkan dermaga ataupun Liberty Wharf di mana perniagaan ataupun kemasukan 
barangan-barangan untuk dijual dan diniagakan menggunakan Liberty Wharf sebagai 
pintu masuk.   

Masalahnya timbul di sini ialah gudang yang dibina di atas tanah Pejabat 
Tanah dan Galian ini disewakan kepada satu syarikat swasta.  160 operator pelabuhan 
hari ini menderita kerana bayaran yang dikenakan setelah gudang tersebut disewakan 
berlipat-lipat ganda sehingga mereka mengemukakan petisyen ke Pejabat Perbadanan 
dan saya akan majukan ke Pejabat Menteri dalam jangka waktu yang terdekat. 

Saya memohon kepada Menteri di Jabatan Perdana Menteri supaya melihat 
perkara ini dengan serius kerana ia tidak selaras dengan hasrat kerajaan untuk 
membangunkan Labuan sebagai pulau pelancongan bebas cukai dan juga destinasi 
membeli-belah yang unggul kerana bila mana harga-harga dinaikkan caj-caj untuk 
membawa masuk kontena dan barangan berlipat ganda harganya disebabkan oleh 
gudang disewakan ataupun diswastakan maka ia tidak menyumbang kepada ekonomi 
setempat. 

 Saya merayu kepada kerajaan terutamanya Menteri di Jabatan Perdana 
Menteri supaya mengkaji perkara ini, sama ada EPU telah mengkaji atau luluskan 
penswastaan Liberty Wharf  tersebut.  Saya mencadangkan kalau boleh supaya yang 
mana melibatkan orang awam kepentingan consumer, kerajaan harus mengambil 
iktibar supaya jangan diswastakan kerana ia tidak menyumbang atau memberi 
kesenangan kepada rakyat marhaen.   

 Jadi ini perlu Tuan Pengerusi, kita bukan dalam keadaan yang terdesak 
sehingga semua harta milik kerajaan hendak diswastakan.  Bila mana kita swastakan, 
ianya tidak menyumbang langsung kepada rakyat, tidak memudahkan rakyat, saya rasa 
ia patut dikaji semula dan saya meminta Liberty Wharf Labuan ini yang sekarang ini 
bangunan milik Jabatan Laut, tanah milik Jabatan Galian, Jabatan Galian sewakan 
tanah, Jabatan Laut tidak setuju tetapi diteruskan juga, perkara ini harus dikaji.  Saya 
rasa EPU tidak mengetahui tentang perkara ini. 

 Tuan Pengerusi, yang kedua, juga dalam B.6, ini Pasukan Petugas Khas 
ataupun Bahagian Keselamatan Negara (BKN).  Di Dewan yang mulia ini, saya telah 
berkali-kali bercakap tentang PTI.  Jumlah penduduk hari ini sehingga 2002, mengikut 
statistik Jabatan Perangkaan 80 ribu.  Tetapi 15 ribu pendatang tanpa izin dan Pasukan 
Petugas Khas berikan kemudahan api percuma, air percuma sedangkan menteri sendiri 
tahu di Labuan hari ini, kami menderita air, kami menderita bekalan elektrik tetapi 
mereka boleh buka tap air tidak tutup, buang macam itu sahaja, kenapa?  Kerana 
kerajaan bagi percuma.  Mereka bukan pelarian perang, mereka pelarian ekonomi.  
Kenapa kerajaan biarkan? Kenapa belanja berpuluh juta ringgit… 

 Tuan Pengerusi [Datuk Lim Si Cheng]:  Yang Berhormat, Yang Berhormat 
kena gulung ya?  

 Dato' Suhaili bin Abdul Rahman:  Ya.  Kenapa kerajaan berbelanja berpuluh 
juta ringgit hanya untuk menanggung orang-orang pendatang tanpa izin ini?  Yang 
Berhormat Dato’ Menteri, saya minta kajilah, ini bukan kali pertama, sudah bertahun-
tahun kita menjaga nasib PTI  ini, mereka tidak menyumbang kepada kemajuan 
negara, tidak menyumbang kepada kemajuan Labuan ataupun di negeri Sabah.  



Tuan Pengerusi [Datuk Lim Si Cheng]: Yang Berhormat, ramai lagi, ramai. Tuan Baharum bin Mohamed: Sedikit lagi, Tuan Pengerusi. Gulung, gulung. Tuan Pengerusi [Datuk Lim Si Cheng]: Apa yang dikatakan oleh Yang Berhormat saya yakin Menteri fahamlah. Jadi, cukuplah. Tuan Baharum bin Mohamed: [Ketawa] Okey. Tuan Pengerusi [Datuk Lim Si Cheng]: Labuan. 3.27 ptg. Dato' Suhaili bin Abdul Rahman [Labuan]: Terima kasih Tuan Pengerusi. Saya ingin merujuk terus kepada P.6 Kepala Pejabat Tanah dan Galian Wilayah. Ini berkaitan dengan penyewaan sekeping tanah. Ini masalah spesifik yang melibatkan dermaga Labuan, saya harap Dato' Mustapa dapat bantulah perkara ini. Tanah dimiliki oleh Jabatan Tanah dan Galian manakala bangunan dimiliki oleh Jabatan Laut. Ini melibatkan dermaga ataupun Liberty Wharf di mana perniagaan ataupun kemasukan barangan-barangan untuk dijual dan diniagakan menggunakan Liberty Wharf sebagai pintu masuk. Masalahnya timbul di sini ialah gudang yang dibina di atas tanah Pejabat Tanah dan Galian ini disewakan kepada satu syarikat swasta. 160 operator pelabuhan hari ini menderita kerana bayaran yang dikenakan setelah gudang tersebut disewakan berlipat-lipat ganda sehingga mereka mengemukakan petisyen ke Pejabat Perbadanan dan saya akan majukan ke Pejabat Menteri dalam jangka waktu yang terdekat. Saya memohon kepada Menteri di Jabatan Perdana Menteri supaya melihat perkara ini dengan serius kerana ia tidak selaras dengan hasrat kerajaan untuk membangunkan Labuan sebagai pulau pelancongan bebas cukai dan juga destinasi membeli-belah yang unggul kerana bila mana harga-harga dinaikkan caj-caj untuk membawa masuk kontena dan barangan berlipat ganda harganya disebabkan oleh gudang disewakan ataupun diswastakan maka ia tidak menyumbang kepada ekonomi setempat. Saya merayu kepada kerajaan terutamanya Menteri di Jabatan Perdana Menteri supaya mengkaji perkara ini, sama ada EPU telah mengkaji atau luluskan penswastaan Liberty Wharf tersebut. Saya mencadangkan kalau boleh supaya yang mana melibatkan orang awam kepentingan consumer, kerajaan harus mengambil iktibar supaya jangan diswastakan kerana ia tidak menyumbang atau memberi kesenangan kepada rakyat marhaen. Jadi ini perlu Tuan Pengerusi, kita bukan dalam keadaan yang terdesak sehingga semua harta milik kerajaan hendak diswastakan. Bila mana kita swastakan, ianya tidak menyumbang langsung kepada rakyat, tidak memudahkan rakyat, saya rasa ia patut dikaji semula dan saya meminta Liberty Wharf Labuan ini yang sekarang ini bangunan milik Jabatan Laut, tanah milik Jabatan Galian, Jabatan Galian sewakan tanah, Jabatan Laut tidak setuju tetapi diteruskan juga, perkara ini harus dikaji. Saya rasa EPU tidak mengetahui tentang perkara ini. Tuan Pengerusi, yang kedua, juga dalam B.6, ini Pasukan Petugas Khas ataupun Bahagian Keselamatan Negara (BKN). Di Dewan yang mulia ini, saya telah berkali-kali bercakap tentang PTI. Jumlah penduduk hari ini sehingga 2002, mengikut statistik Jabatan Perangkaan 80 ribu. Tetapi 15 ribu pendatang tanpa izin dan Pasukan Petugas Khas berikan kemudahan api percuma, air percuma sedangkan menteri sendiri tahu di Labuan hari ini, kami menderita air, kami menderita bekalan elektrik tetapi mereka boleh buka tap air tidak tutup, buang macam itu sahaja, kenapa? Kerana kerajaan bagi percuma. Mereka bukan pelarian perang, mereka pelarian ekonomi. Kenapa kerajaan biarkan? Kenapa belanja berpuluh juta ringgit... Tuan Pengerusi [Datuk Lim Si Cheng]: Yang Berhormat, Yang Berhormat kena gulung ya?. Dato' Suhaili bin Abdul Rahman: Ya. Kenapa kerajaan berbelanja berpuluh juta ringgit hanya untuk menanggung orang-orang pendatang tanpa izin ini? Yang Berhormat Dato' Menteri, saya minta kajilah, ini bukan kali pertama, sudah bertahun- tahun kita menjaga nasib PTI ini, mereka tidak menyumbang kepada kemajuan negara, tidak menyumbang kepada kemajuan Labuan ataupun di negeri Sabah.